title: -modda. Soliq organida hisobga qoʻyish tartibini buzish
text: million soʻmdan kam boʻlmagan miqdorda jarima solishga sabab boʻladi.
  (OʻzR 21.04.2021-y.
  OʻRQ-683-son Qonuni tahriridagi sanksiya)
  (2-q.)
  Ushbu Kodeksning 131-moddasida nazarda tutilgan hollarda soliq solish obyekti
  boʻyicha soliq organlarida hisobga qoʻyish muddatlari buzilganda, agar hisobga qoʻyishning
  belgilangan muddatidan oʻtishi:
  oʻttiz kundan koʻp boʻlmaganda, - bir million soʻm miqdorida jarima solishga sabab boʻladi;
  oʻttiz kundan koʻp boʻlganda, - ikki million soʻm miqdorida jarima solishga sabab boʻladi.
  (3-q.)
  Chet el yuridik shaxsi tomonidan Oʻzbekiston Respublikasi hududida doimiy
  muassasasini tashkil etishga olib keluvchi faoliyatning soliq organida hisobga qoʻymasdan amalga
  oshirilishi -
  bunday faoliyatni amalga oshirish boshlangandan haqiqatda hisobga qoʻyilgan sanagacha
  boʻlgan davrda olingan daromaddan oʻn foiz miqdorida, lekin oʻn million soʻmdan kam boʻlmagan
  miqdorda jarima solishga sabab boʻladi.
  (4-q.)
  Jismoniy shaxs tomonidan tadbirkorlik faoliyatini yakka tartibdagi tadbirkor sifatida
  davlat roʻyxatidan oʻtmasdan amalga oshirish, -
  bunday faoliyatdan olingan daromadlarning oʻn foizi miqdorida, lekin bir million soʻmdan
  kam boʻlmagan miqdorda jarima solishga sabab boʻladi.
  220-modda. Soliq hisobotini taqdim etish tartibini buzish
  (OʻzR 29.12.2021-y. OʻRQ-741-son Qonuni tahriridagi modda matni)
  (Oldingi tahririga qarang)
  Soliq hisobotini oʻz vaqtida taqdim etmaganlik uchun soliq toʻlovchi boʻlgan yuridik
  shaxsning mansabdor shaxsi yoki soliq toʻlovchi boʻlgan jismoniy shaxs maʼmuriy javobgarlikka
  tortiladi.